Vorbeam de apropierea dintre această lirică și obiectele vizuale create de sculptorii pomeniți mai înainte: ca și la ei, în poemele lui Suciu ni se dau cele câteva linii eliptice, fundamentale și apoi tu, cititorul, trebuie să ai știința să treci peste spațiile albe, peste golurile intenționat lăsate în discurs și să completezi întregul, să participi la poem cu contribuția ta de imaginație și implicare intelectuală.